Oznámenie Komisie Európskemu parlamentu podľa článku 251 ods. 2 druhý pododsek Zmluvy o ES týkajúce sa spoločnej pozície Rady v súvislosti s prijatím rozhodnutia Európskeho parlamentu a Rady, ktorým sa ustanovuje osobitný program „Drogová prevencia a informovanosť” na obdobie rokov 2007 – 2013 ako súčasť všeobecného programu „Základné práva a spravodlivosť“ na roky 2007 - 2013 /* KOM/2007/0503 v konečnom znení - COD 2005/0037B */





[pic] | KOMISIA EURÓPSKYCH SPOLOČENSTIEV | V Bruseli 31.8.2007 KOM(2007) 503 v konečnom znení 2005/0037B (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhý pododsek Zmluvy o ES týkajúce sa spoločnej pozície Rady v súvislosti s prijatím rozhodnutia Európskeho parlamentu a Rady, ktorým sa ustanovuje osobitný program „Drogová prevencia a informovanosť” na obdobie rokov 2007 – 2013 ako súčasť všeobecného programu „Základné práva a spravodlivosť“ na roky 2007 - 2013 2005/0037B (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhý pododsek Zmluvy o ES týkajúce sa spoločnej pozície Rady v súvislosti s prijatím rozhodnutia Európskeho parlamentu a Rady, ktorým sa ustanovuje osobitný program „Drogová prevencia a informovanosť” na obdobie rokov 2007 – 2013 ako súčasť všeobecného programu „Základné práva a spravodlivosť“ na roky 2007 – 2013 1. SÚVISLOSTI Dátum predloženia návrhu Európskemu parlamentu a Rade (dokument KOM(2006) 230, v konečnom znení – [2005]/[037B] (COD): | 24. máj 2006: návrh zmenený a doplnený po odčlenení programu „Boj proti násiliu (Daphné III)“ a programu „Drogová prevencia a informovanosť“. | Dátum predloženia stanoviska Európskeho hospodárskeho a sociálneho výboru: | 19. január 2006 | Dátum predloženia stanoviska Európskeho parlamentu, prvé čítanie: | 14. december 2006 | Dátum prijatia spoločnej pozície: | 23. júl 2007 | 2. PREDMET NÁVRHU KOMISIE Drogová prevencia a informovanosť je program financovania, ktorého cieľmi sú: a) drogová prevencia a obmedzovanie užívania drog, závislosti a škôd spôsobených užívaním drog; b) prispievanie k zlepšeniu informovanosti o užívaní drog; c) podpora realizácie európskej stratégie v oblasti drog. 3. PRIPOMIENKY K SPOLOČNEJ POZÍCII Spoločná pozícia Rady zachováva podstatu pôvodného návrhu Komisie a zohľadňuje hlavné zmeny a doplnenia Európskeho parlamentu prijaté v prvom čítaní. Medzi spoločnou pozíciou a pôvodným návrhom Komisie sú tieto vecné rozdiely: - Programy „Daphné III“ a „Drogová prevencia a informovanosť“ sú samostatné. Toto odčlenenie navrhla Komisia vo svojom zmenenom a doplnenom návrhu z 26. mája 2006. - Článok 3 a: dopĺňa sa osobitný cieľ, ktorým sa rozširuje pole uplatňovania programu za predpokladu, že to môže podporiť opatrenia určené na drogovú prevenciu, najmä obmedzením škôd spojených s užívaním drog a používaním metód liečby zohľadňujúcich najnovšie vedecké poznatky. - Článok 3 c: zdôrazňuje sa zapojenie Európskeho parlamentu do procesu hodnotenia akčných plánov v oblasti drog; - Článok 4 b: návrh osobitného projektu bude oprávnený na financovanie, ak sa bude týkať najmenej dvoch členských štátov alebo jedného členského štátu a jednej pristupujúcej alebo kandidátskej krajiny (namiesto 3 členských štátov, ako sa to vyžaduje v návrhu Komisie). - Článok 6: k cieľovým skupinám programu patria ženy a rodičia. - Článok 9: pri prijímaní ročného pracovného programu sa zohľadní technická expertíza Európskeho monitorovacieho centra pre drogy a drogovú závislosť. - Článok 10: komitológia: zavádza sa zásada dvoch výborov (riadiaceho výboru na prijatie ročného pracovného programu a poradného výboru pre ostatné otázky, zatiaľ čo pôvodný návrh Komisie predpokladal len poradný výbor). Spoločná pozícia Rady sa zakladá na kompromise medzi Európskym parlamentom, Radou a Komisiou. Tento kompromis sa týka textu ako celku, vrátane otázky komitológie. V spoločnej pozícii Rady sa preberá riešenie, ktoré prijali tieto tri inštitúcie v súvislosti s programom „Občianska spravodlivosť“ (COD/2005/0040), konkrétne zaradenie odôvodnenia týkajúceho sa oznamovania vykonávacích opatrení Európskemu parlamentu a vyhlásenia Komisie v súvislosti s touto záležitosťou. 4. ZÁVERY Komisia prijíma spoločnú pozíciu, v ktorej preberá hlavné prvky svojho pôvodného návrhu, ako aj hlavné pozmeňujúce a doplňujúce návrhy Európskeho parlamentu.